**TERMÉKNÉV TEXTURATO betonfesték**

**LEÍRÁS/ANYAGÖSSZETÉTEL** A TEXTURATO betontesték, acryl bázisú, vizes hígítású, környezetbarát falfesték külső és belső fal- és járó felületekre. Kiváló fedőképességű, mosható, színtartó, kopásálló. Rendelhető 10 színben az IMAGINE színkártya alapján.

**ALKALMAZÁSI TERÜLET** Palatetők, lábazatok, kerítések, valamint járható betonfelületek bevonata, simított alapvakolat, beton, természetes kő, tégla alapfelület esetén.

**ALAPFELÜLET JELLEMZŐI** Az alapfelület teljesen szilárd, por- és szennyeződésmentes, valamint teljes rétegvastagságában száraz, homogén, sérülésmentes legyen. Eltérő struktúrájú és nedvszívás különbséggel rendelkező alapfelület esetén javasoljuk a teljes felület simítóhabarccsal vagy ragasztótapasszal történő átvonását. Amennyiben a szerkezet tartós nedvességterhelésnek van kitéve, bitumenes, gipszes vagy meszes alapú, a festék nem alkalmazható.

**ALAPOZÁS** Függőleges felületen a GROUND COLOR alapozó festék vízszintes felületen pedig a GROUND univerzális mélyalapozó használható a megfelelő tapadás elősegítésére. Ügyeljünk az alapozó egyenletes felhordására! Párás, ködös, esős időben, illetve tűző napon nem használható. Felhordása és száradási ideje alatt a felületi és léghőmérséklet +5–+25 °C között legyen. Az alapozót a kötés ideje alatt csapadék nem érheti! A GROUND COLOR alapozó festékről és a GROUND univerzális mélyalapozóról részletes információt talál a [www.meton.hu](http://www.meton.hu) weboldalon.

**FELDOLGOZÁS MÓDJA** Alapozás után legalább 6 óra elteltével kezdjük meg a felhordást, miután meggyőződtünk arról, hogy az alapozó teljes mértékben megkötött és száraz! Felhasználás előtt a Texturato betonfestéket keverőszárral alacsony fordulaton jól keverjük össze. Egy oldalon, egy töltésdátumú anyagot használjunk, vagy keverjük össze a szükséges mennyiséget egy nagyobb edényben. **A termék felhordását két rétegben javasoljuk.** A felhordás történhet ecsettel, hengerrel vagy szórópisztollyal. Mindig az alapfelület strukturáltságának megfelelő szerszámot használjunk. Munkahézagot színhatár képzésnél szalagozással, vagy az élek mentén végezzünk. Egy felületet egy munkamenettel kell befejezni. Figyelem! Amennyiben a TEXTURATO betonfesték végső járófelületként kerül alkalmazásra, abban az esetben a teljes felületet a bevonat száradását követően két réteg ROCK IMREGNATED-el kell átvonni.

**FONTOS TUDNIVALÓK** A TEXTURATO betonfesték párás, ködös, esős időben, illetve tűző napon nem használható. Felhordása és száradási ideje alatt a felületi és léghőmérséklet +5–+25 °C között legyen. A festéket a száradás, kötés ideje alatt csapadék nem érheti! Termékeinkhez színezőanyagot, vagy más egyéb anyagot (a feltüntetett víz mennyiségén kívül), házilag hozzáadni nem szabad! A rétegvastagság, hőmérséklet és a páratartalom befolyásolja a száradási időt. Magas páratartalom és alacsony hőmérséklet késlelteti, magas hőmérséklet gyorsítja a kötést és a száradást. Felhordás előtt a színt ellenőrizzék, mert felhordás után színreklamációt nem áll módunkban elfogadni. Kérjük, hogy a betonfestékkel ellátni kívánt felületeket gondosan mérjék fel, s a szükséges mennyiséget egy megrendelésben adják le, mert a pótrendelésből származó termék színhatásában eltérhet. A színkatalógusban lévő színek tájékoztató jellegűek, a különböző termékek (falfestékek, díszvakolatok) között színeltérés lehetséges. A strukturált alapfelület átfestése estén a felület textúrája megváltozik. Lábazati hőszigetelő rendszerek átfestésére csak a 25-ös világossági érték (HBW) feletti színek alkalmazhatóak. A termék felhasználása szakértelmet igényel! Kérjük, hogy a tájékoztatóban leírtakat gondosan olvassák át, munkavégzés közben vegyék figyelembe, mert a gyártó csak a technológiai előírásoknak megfelelően, szakember által, az előírt jó minőségű felületre felhordott termékre vállal garanciát! Feltétlenül tartsák be az idevonatkozó szakmai előírásokat! A kivitelezésből, illetve annak körülményeiből (felület, szerszám, időjárás stb.), hiányosságaiból eredő károkért a felelősség nem a gyártót terheli!

**MINŐSÍTÉSEK/ TERMÉKSZABVÁNY**

 MSZ EN 1062-1:2004.

**MŰSZAKI ALAPADATOK**

|  |  |
| --- | --- |
| **Anyagigény:** | ~9-10 m2/l/réteg simított felületre.~5-7 m2/l/réteg simított felületre.Az anyagigény tájékoztató jellegű, kis mértékben eltérhet a megadott mennyiségtől, a munkavégzési technológiától és az alaptól függően. |
| **Hígítás:** | ~0,15 l csapvíz 1 l festékhez. |
| **Felhordás eszközei:** | ecset, teddy henger, szórópisztoly. |
| **Javasolt rétegszám:** | 2 réteg. |
| **Színválaszték:** | 10 szín. |
| **Kültéri/Beltéri:** | Kültéri és beltéri felhasználásra. |
| **Hőmérséklet:** | +5 - +25°C között. |
| **Páratartalom:** | a megadott értékek 42% relatív páratartalom mellett 20°C-on értendőek. |
| **Száradási idő:** | ~24 óra. |
| **Porszáradás:** | ~3 óra. |
| **Átvonhatóság:** | ~3 óra. |
| **Tisztíthatóság:** | finom szőrű kefével és tiszta vízzel tisztítható. Kerülje mindenféle mosó- és tisztítószer használatát! |
| **Tűzvédelmi besorolás:** | F. |

**KISZERELÉS** 16 l, 4 l, 3 l, 2 l légmentesen záródó műanyag vödörben.

**TÁROLÁS / ELTARTHATÓSÁG** Zárt fagymentes helyen, sugárzó hőtől, tűző naptól védve, bontatlan csomagolásban, a csomagoláson jelzett dátumtól 2 évig (+5 - +25°C között).